બૉલીવુડના સુપર હીરો હૃતિક રોશન અને બાર્બી ગર્લ કૅટરીના કૈફની જોડીને ફરીથી રૂપેરી પડદે જોવા માટે લોકો આતુર છે . પૂરા ત્રણ વર્ષ બાદ લોકોને હૃતિક - કૅટની જોડી ફરીથી રૂપેરી પડદે જોવા મળશે . લાંબો ઇંતેજાર કરવા છતાય લોકોને એ વાતની રાહત છે કે આ સુપર જોડી ફરીથી બૅંગ બૅંગ કરવા આવી રહી છે . હૃતિક રોશન અને કૅટરીના કૈફ 2011માં આવેલી ઝિંદગી ના મિલેગી દોબારા ફિલ્મમાં સાથે હતાં . આ જોડીની આ પહેલી ફિલ્મ હતી અને તેમાં બંનેની કેમેસ્ટ્રીના લોકો દીવાના થઈ ગયા હતાં . તેમાં પણ હૃતિક - કૅટનું હૉટ લિપલૉક તો આજેય લોકો ભૂલ્યા નથી . ઝિંદગી ના મિલેગી દોબારા પછી હૃતિક - કૅટ કોઈ પણ ફિલ્મમાં ચમક્યા નથી . એટલે જે સિદ્ધાર્થ આનંદ દિગ્દર્શિત બૅંગ બૅંગ ફિલ્મનો લોકોને ઇંતેજાર છે કે જેમાં ફરી એક વાર આ હૉટ કેમેસ્ટ્રી ધરાવતી જોડી જોવા મળશે . બૅંગ બૅંગ હૉલીવુડ ફિલ્મ નાઇટ એન્ડ ડેની રીમેક છે . હૉલીવુડ ફિલ્મમાં ટૉમ ક્રૂઝ તથા કૅમરન ડિયાઝે મુખ્ય ભૂમિકા ભજવી હતી અને બૅંગ બૅંગમાં હૃતિક - કૅટ છે . ફિલ્મનું શૂટિંગ થાઈલૅન્ડ તથા ભારતમાં શિમલા - મનાલી ખાતે થયું છે . તાજેતરમાં જ ફિલ્મનું ફર્સ્ટ પોસ્ટર અને ટ્રેલર પણ રિલીઝ થયુ હતું કે જેને લોકોનો ભારે પ્રતિસાદ મળ્યો હતો . હવે બૅંગ બૅંગ ફિલ્મનું પહેલુ ગીત તૂ મેરી . . . લૉન્ચ થયું છે . ફિલ્મનું ટ્રેલર ઇમ્પ્રેસિવ રહ્યા બાદ હવે લોકો પહેલા ગીતનો આનંદ માણવામાં વ્યસ્ત છે . તૂ મેરી . . . ગીતમાં હૃતિક અને કૅટરીના કૈફની કેમિસ્ટ્રી શાનદાર લાગી રહી છે . ચાલો તમે પણ જુઓ બૅંગ બૅંગ ફિલ્મના તૂ મેરી . . . ગીતના 10 ' Wow ' Moments :